### 7.      Anlægsregnskab Renovering af Nyrupskolen etape 2

**Åbent**

Sagsnr.: 326-2016-1401        J.nr.: 00.32.10            Dokumentnr.:
326-2016-9770

**Sagstype**

Beslutning

**Resume og sagens baggrund**

Etape 2 i renovering af
Nyrupskolen er gennemført i sommeren 2015 og der fremlægges anlægsregnskab.
Anlægsregnskabet viser, at de samlede omkostninger udgør 11,2 mio. kr. De 11,2
mio. kr. indeholder omkostninger til renovering af etape 2, omkostninger, der
er relateret til udvendig vedligeholdelse af kommunens ejendomme og omkostninger
der sikrer kobling til etape 3. Disse to omkostninger udgør 3,6 mio. kr. og
foreslås finansieret ved dels en frigivelse af en del af rådighedsbeløb til
renovering af Nyrupskolen etape 3 og dels ved fremrykning af en del af
rådighedsbeløb til udvendig vedligeholdelse af kommunale ejendomme 2016.

**Indstillinger**

Direktøren indstiller,

at anlægsregnskab for
Nyrupskolens etape 2 godkendes

at der gives en anlægsbevilling på 2 mio. kr. finansieret af
en del af det afsatte rådighedsbeløb til renovering af Nyrupskolen

at der
gives en anlægsbevilling på 1,6 mio. kr. i 2015 idet del af rådighedsbeløb til
udvendig vedligeholdelse af kommunens ejendomme i 2016 fremrykkes.

**Behandling**

Økonomiudvalget, Kommunalbestyrelsen.

**Sagsfremstilling**

Til renovering af Nyrupskolen er
en anlægsramme på 25,9 mio. kr. Med vedtagelsen af budget 2016 er dette
suppleret med yderligere 7,5 mio. kr., sådan at den totale anlægsramme er 33,4
mio. kr. Renoveringen er opdelt i tre etaper - Etape 1 blev gennemført i
sommeren 2014, etape 2 er gennemført sommeren 2015 og etape 3 er under
forberedelse.

Til etape 1 blev anvendt 9,7 mio.
kr., til etape 2 er frigivet 7,7 mio. kr. og etape 3 skønnes at kunne
gennemføres for 14 mio. kr.

Etape 2 er gennemført i sommeren
2015. Baggrunden for anlægsbevillingen til etape 2 på 7,7 mio. kr. var
estimater på såvel renovering som projektering og tilsyn. En efterfølgende
licitation indebar imidlertid større udgifter end estimeret og hertil er der
undervejs i processen endvidere foretaget forskellige nødvendige
bygherretilkøb. Et eksempel på bygherretilkøb er styring af
ventilationsanlægget - Dette er etableret således, at det kan indgå i etape 3.

I forhold til leverandøren er der
tilbageholdt 0,5 mio. kr. på grund af utilstrækkelige statiske beregninger.
Beløbet er restancebogført og indgår i anlægsregnskabet med 500.000 kr.

På etape 2 er der et samlet
forbrug på 11,2 mio. kr. Det foreslås, at omkostninger på i alt 3,6 mio. kr.
dels finansieres af restrådighedsbeløbet til renovering af Nyrupskolen, dels
ved en fremrykning og frigivelse af en del af rådighedsbeløb til udvendig
vedligeholdelse af kommunale ejendomme 2016.

Således vil der - i
overensstemmelse med forudsætninger til budget 2016 - fortsat restere 14 mio.
kr. til etape 3 i renovering af Nyrupskolen.

**Økonomiske konsekvenser**

Administrationen oplyser,

at 1,6
mio. kr. af rådighedsbeløb til vedligeholdelse af kommunens ejendomme 2016 bortfalder,
og der gives anlægsbevilling i 2015 finansieret af de likvide aktiver. Restrådighedsbeløb
til vedligeholdelse af kommunens ejendomme i 2016 udgør herefter 6,23 mio. kr.
forudsat tiltrædelse af indstilling i sag om godkendelse af anlægsregnskab for
Kalundborg Ny Rådhus. I modsat fald udgør restrådighedsbeløbet 9,18 mio. kr.

at der
gives anlægsbevilling på 2 mio. kr. finansieret af rådighedsbeløb til
renovering af Nyrupskolen. Restrådighedsbeløbet til renovering af Nyrupskolen
udgør herefter 14 mio. kr., som er i overensstemmelse med forudsætninger til
budget 2016.

**Økonomiudvalgets møde den 18.
januar 2016:**

Anbefales.

Sørine Lind og Johan Bertelsen (A) og Stig Karlsen (Ø)
er imod, da de ønsker, at evt. merudgifter tages af kassen fremfor af
vedligeholdelseskontoen.

**Bilag**

|  |  |
| --- | --- |
| Anlægsregnskab Nyrupskolen etape 2 | 326-2016-9753 |